ನವದೆಹಲಿ:ಎಮ್ಮೆಯೊಂದು ಮೂರುವರೆ ತೊಲ ತೂಕದ ಸರಿಸುಮಾರು 2.5 ಲಕ್ಷ ರೂಪಾಯಿ ಮೌಲ್ಯದ ಚಿನ್ನ ಸರವನ್ನು ತಿಂದಿರುವ ವಿಚಿತ್ರ ಪ್ರಕರಣವೊಂದು ನಾಗ್ಪುರದ ಮಾವಾಶಿಮ್ ಜಿಲ್ಲೆಯಿಂದ ಬೆಳಕಿಗೆ ಬಂದಿದೆ.
ಮಾವಾಶಿಮ್ ಜಿಲ್ಲೆಯ ಸರ್ಸಿ ಗ್ರಾಮದಲ್ಲಿ ಮಹಿಳೆಯೊಬ್ಬರು ಎಮ್ಮೆಗೆ ಆಹಾರವಾಗಿ ಸೋಯಾಬೀನ್ ಸಿಪ್ಪೆಯನ್ನು ನೀಡುವಾಗ ಮಹಿಳೆಯ ಕುತ್ತಿಗೆಯಲ್ಲಿದ್ದ ಸರವು ಆಕಸ್ಮಿಕವಾಗಿ ಕಳಚಿ ಬಿದ್ದಿತ್ತು. ಆಗ ಎಮ್ಮ ತನಗೆ ನೀಡಿದ ಆಹಾರ ಜತೆಗೆ ಬೆಲೆ ಬಾಳುವ ಚಿನ್ನದ ಸರವನ್ನು ತುಂದು ಬಿಟ್ಟಿದೆ.
ಮಧ್ಯಾಹ್ನದ ವೇಳೆಗೆ ತನ್ನ ಚಿನ್ನದ ಸರ ನಾಪತ್ತೆಯಾಗಿದೆ ಎಂದು ಮಹಿಳೆ ಪತಿಗೆ ತಿಳಿಸಿದ್ದಾಳೆ. ಮೊದಲಿಗೆ ಮಹಿಳೆ ಸರ ಕಳುವಾಗಿದೆ ಎಂದು ಭಾವಿಸಿದ್ದರು. ಸಾಕಷ್ಟು ಹುಡುಕಿದರೂ ಚೈನ್ ಪತ್ತೆಯಾಗಿರಲಿಲ್ಲ. ಆದರೆ ನಂತರ ಮಹಿಳೆಗೆ ತನ್ನ ಸರ ಎಮ್ಮೆಗೆ ನೀದಿದ ತರಕಾರಿ ಸಿಪ್ಪೆಯಲ್ಲಿ ಬಿದ್ದಿರುವುದು ನೆನಪಾಯಿತು. ಸೋಯಾಬೀನ್ ಸಿಪ್ಪೆಯೊಂದಿಗೆ ಚಿನ್ನದ ಸರವನ್ನೂ ಎಮ್ಮೆ ತಿಂದು ಹಾಕಿದೆ ಎಂದು ಮಹಿಳೆ ತನ್ನ ಪತಿಗೆ ತಿಳಿಸಿದ್ದಾಳೆ. ಪತಿ ಭೋಯಾರ್ ಎಮ್ಮೆಯನ್ನು ಸ್ಥಳೀಯ ಪಶುವೈದ್ಯರ ಬಳಿಗೆ ಕರೆದೊಯ್ದರು.
ಗ್ರಾಮದ ಪಶುವೈದ್ಯ ಡಾ.ಜ್ಞಾನೇಶ್ವರ ಇಧೋಳೆ ಅವರು ಎಮ್ಮೆಯನ್ನು ವಾಶಿಮ್‌ಗೆ ಕೊಂಡೊಯ್ಯಲು ಎಮ್ಮೆ ಮಾಲೀಕ ಭೋಯರ್‌ಗೆ ಹೇಳಿದ್ದಾರೆ. ಅಲ್ಲಿ ಅನುಭವಿ ಪಶುವೈದ್ಯರಾದ ಡಾ.ಕೌಡಿನ್ಯಾ ಅವರು ಎಮ್ಮೆಯ ಹೊಟ್ಟೆಯನ್ನು ಪರೀಕ್ಷಿಸಿದರು.
ಡಾ.ಕೌಂಡಿನ್ಯ ಮತ್ತು ಅವರ ತಂಡವು ಆರಂಭದಲ್ಲಿ ಲೋಹ ಶೋಧಕವನ್ನು ಬಳಸಿ ಎಮ್ಮೆಯ ಹೊಟ್ಟೆಯೊಳಗೆ ಲೋಹ ಇರುವುದನ್ನು ದೃಢಪಡಿಸಿದರು. ನಂತರ, ಅವರು ಅದರ ನಿಖರವಾದ ಸ್ಥಳವನ್ನು ಖಚಿತಪಡಿಸಲು ಸೋನೋಗ್ರಫಿಯನ್ನು ಮಾಡಿದ್ದಾರೆ. ನಂತರ ಎಮ್ಮೆಗೆ ಹೊಟ್ಟೆ ಶಸ್ತ್ರಚಿಕಿತ್ಸೆ ಮಾಡಿದರು. ಸೆಪ್ಟೆಂಬರ್ 29 ರಂದು, ಅವರು ಶಸ್ತ್ರಚಿಕಿತ್ಸೆಗೆ ಒಳಗಾಗಿದ್ದರು ಮತ್ತು ಚಿನ್ನದ ಸರವನ್ನು ಯಶಸ್ವಿಯಾಗಿ ಹಿಂಪಡೆದರು.
ವೈದ್ಯರು ಮಾತನಾಡಿ, ನಗರ ಪ್ರದೇಶಗಳಲ್ಲಿ ಪ್ಲಾಸ್ಟಿಕ್, ಲೋಹ, ನಾಣ್ಯ ಸೇರಿದಂತೆ ಹಲವು ಅಪಾಯಕಾರಿ ವಸ್ತುಗಳನ್ನು ತಿನ್ನುವ ದೇಸಿ ಹಸುಗಳಿಗೆ ಶಸ್ತ್ರ ಚಿಕಿತ್ಸೆ ನಡೆಸುವುದು ವಾಡಿಕೆ. ಆದರೆ, ನಾವು ₹2.5 ಲಕ್ಷ ಮೌಲ್ಯದ ಚಿನ್ನವನ್ನು ತಿಂದಿರುವ ಎಮ್ಮೆಯ ವಿಶಿಷ್ಟ ಪ್ರಕರಣ ಇದಾಗಿದೆ ಎಂದು ತಿಳಿಸಿದ್ದಾರೆ
https://www.vijayavani.net/nail-biting-side-effects
ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:6 + four =
Remember me
